Document ID: 31993D0189

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Μαρτίου 1993 για τον καθορισμό επιπρόσθετου συμπληρώματος του κοινοτικού πλαισίου στήριξης για τις κοινοτικές διαρθρωτικές παρεμβάσεις όσον αφορά τη βελτίωση των συνθηκών μεταποίησης των δασοκομικών προϊόντων στην Ιταλία [Αβρούζια (Abruzzi), Βασιλικάτα (Basilicata), Καλαβρία (Calabria), Καμπανία (Campania), Μολίσε (Molise), Πούλια (Απουλία/Puglia), Σαρδηνία (Sardegna), και Σικελία (Sicilia)] (Το κείμενο στην ιταλική γλώσσα είναι το μόνο αυθεντικό)
(93/189/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 σχετικά με την αποστολή των διαρθρωτικών ταμείων, την αποτελεσματικότητά τους καθώς επίσης και τον συντονισμό μεταξύ των παρεμβάσεών τους, αφενός, και, αφετέρου, μεταξύ αυτών και των παρεμβάσεων της Ευρωπαϊκής Τράπεζας Επενδύσεων και των λοιπών εν ισχύει χρηματοδοτικών μέσων (1), και ιδίως το άρθρο 8 παράγραφος 5,
τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 σχετικά με τη βελτίωση των συνθηκών μεταποίησης και εμπορίας των γεωργικών προϊόντων (2), όπως τροποποιήθηκε από τον κανονισμό (ΕΟΚ) αριθ. 3577/90 (3), και ιδίως το άρθρο 7 παράγραφος 2,
τον κανονισμό (ΕΟΚ) αριθ. 867/90 του Συμβουλίου της 29ης Μαρτίου 1990 όσον αφορά τη βελτίωση των συνθηκών μεταποίησης και εμπορίας των δασοκομικών προϊόντων (4),
Αφού ζήτησε τη γνώμη της Επιτροπής για την Ανάπτυξη και τη Μετατροπή των Περιφερειών,
Εκτιμώντας:
ότι η Επιτροπή έχει εγκρίνει, με την απόφαση 89/638/ΕΟΚ (5), το κοινοτικό πλαίσιο στήριξης για τις διαρθρωτικές παρεμβάσεις στην Ιταλία (Αβρούζια, Βασιλικάτα, Καλαβρία, Καμπανία, Μολίσε, Πούλια, Σαρδηνία και Σικελία) 7 ότι η ιταλική κυβέρνηση έχει παρουσιάσει στην Επιτροπή, με ημερομηνία 11 Ιουνίου 1992, ένα τομεακό σχέδιο σχετικά με τη βελτίωση των συνθηκών μεταποίησης και εμπορίας των δασοκομικών προϊόντων, οι οποίες αναφέρονται στο άρθρο 1 του κανονισμού (ΕΟΚ) αριθ. 867/90 7 ότι το σχέδιο αυτό που έχει παρουσιαστεί από το εν λόγω κράτος μέλος περιλαμβάνει την περιγραφή των κυριότερων κατευθυντήριων γραμμών/αξόνων που έχουν επιλεγεί, καθώς επίσης και ενδείξεις σχετικά με τη χρησιμοποίηση της συνδρομής του Ευρωπαϊκού Γεωργικού Ταμειού Προσανατολισμού και Εγγυήσεων (ΕΓΤΠΕ), τμήμα Προσανατολισμού, η οποία προβλέπεται για την υλοποίηση του σχεδίου 7 ότι τα μέτρα που συνεπάγεται ο κανονισμός (ΕΟΚ) αριθ. 867/90 είναι δυνατόν να ληφθούν υπόψη από την Επιτροπή κατά τον καθορισμό των κοινοτικών πλαισίων στήριξης τα οποία καλύπτουν τις περιοχές του στόχου αριθ. 1, σύμφωνα με τις διατάξεις του τίτλου ΙΙΙ του κανονισμού (ΕΟΚ) αριθ. 2052/88 7 ότι το επί του παρόντος ισχύον συμπλήρωμα του κοινοτικού πλαισίου στήριξης έχει καθοριστεί με τη σύμφωνη γνώμη του ενδιαφερόμενου κράτους μέλους στο πλαίσιο της εταιρικής σχέσης, όπως ορίζεται στο άρθρο 4 του κανονισμού (ΕΟΚ) αριθ. 2052/88 7 ότι όλα τα μέτρα που συναποτελούν το επιπρόσθετο συμπλήρωμα του κοινοτικού πλαισίου στήριξης είναι σύμφωνα με την απόφαση 90/342/ΕΟΚ της Επιτροπής της 7ης Ιουνίου 1990 σχετικά με τον καθορισμό των κριτηρίων επιλογής που πρέπει να εφαρμόζονται για τις επενδύσεις οι οποίες αφορούν τη βελτίωση των συνθηκών μεταποίησης και εμπορίας των γεωργικών και δασοκομικών προϊόντων (6) 7 ότι η Επιτροπή είναι διατεθειμένη να εξετάσει το ενδεχόμενο να συμβάλουν τα λοιπά κοινοτικά δανειοδοτικά όργανα στη χρηματοδότηση αυτού του επιπρόσθετου συμπληρώματος, σύμφωνα με τις συγκεκριμένες διατάξεις που διέπουν κάθε ένα από τα ως άνω όργανα 7 ότι, δυνάμει του άρθρου 10 παράγραφος 2 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 περί διατάξεων εφαρμογής του κανονισμού (ΕΟΚ) αριθ. 2052/88 όσον αφορά το συντονισμό μεταξύ των παρεμβάσεων των διαφόρων διαρθρωτικών ταμείων, αφενός, και, αφετέρου, μεταξύ αυτών και των παρεμβάσεων της Ευρωπαϊκής Τράπεζας Επενδύσεων και των λοιπών εν ισχύει χρηματοδοτικών οργάνων (7), η παρούσα απόφαση αποστέλλεται ως δήλωση προθέσεως στο κράτος μέλος 7 ότι, δυνάμει του άρθρου 20 παράγραφοι 1 και 2 του κανονισμού (ΕΟΚ) αριθ. 4253/88, οι αναλήψεις δημοσιονομικών υποχρεώσεων όσον αφορά τη συνδρομή των διαρθρωτικών ταμείων στη χρηματοδότηση των παρεμβάσεων οι οποίες καλύπτονται από τα κοινοτικά πλαίσια στήριξης, θα είναι συνέπεια των μεταγενέστερων αποφάσεων της Επιτροπής σχετικά με την έγκριση των εν λόγω ενεργειών 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Θεσπίζεται το επιπρόσθετο συμπλήρωμα του κοινοτικού πλαισίου στήριξης για τις κοινοτικές διαρθρωτικές παρεμβάσεις όσον αφορά τη βελτίωση των συνθηκών μεταποίησης και εμπορίας των δασοκομικών προϊόντων στην Ιταλία (Αβρούζια, Βασιλικάτα, Καλαβρία, Καμπανία, Μολίσε, Πούλια, Σαρδηνία και Σικελία) για την περίοδο η οποία αρχίζει την 1η Ιανουαρίου 1992 και λήγει στις 31 Δεκεμβρίου 1993.
Η Επιτροπή δηλώνει τη πρόθεσή της να συνδράμει για την υλοποίηση αυτού του συμπληρώματος στο κοινοτικό πλαίσιο στήριξης, βάσει των λεπτομερών διατάξεων τις οποίες περιλαμβάνει και σύμφωνα με τους κανόνες και τις κατευθύνσεις των διαρθρωτικών ταμείων και των λοιπών εν ισχύει χρηματοδοτικών οργάνων.
Άρθρο 2
Το επιπρόσθετο συμπλήρωμα του κοινοτικού πλαισίου στήριξης περιλαμβάνει τα ακόλουθα ουσιώδη στοιχεία:
α) κατάσταση των κυριότερων προτεραιοτήτων οι οποίες έχουν καθοριστεί για την από κοινού ενέργεια 7 β) ένα ενδεικτικό σχέδιο χρηματοδότησης, σε σταθερές τιμές του 1993, στο οποίο διευκρινίζεται το συνολικό κόστος των αξόνων προτεραιότητας που έχουν καθοριστεί για την από κοινού ενέργεια της Κοινότητας και του ενδιαφερόμενου κράτους μέλους, δηλαδή 10 764 000 Ecu για ολόκληρη τη χρονική περίοδο, καθώς και τις χρηματοδοτήσεις που προβλέπονται ως δημοσιονομική συνδρομή της Κοινότητας, δηλαδή 5 382 000 Ecu.
Η ανάγκη εθνικής χρηματοδότησης που απορρέει, δηλαδή περίπου 2 691 000 Ecu για το δημόσιο τομέα και 2 691 000 Ecu για τον ιδιωτικό τομέα είναι δυνατόν να καλυφθεί εν μέρει μέσω κοινοτικών δανείων τα οποία προέρχονται από την Ευρωπαϊκή Τράπεζα Επενδύσεων και από τα λοιπά δανειοδοτικά όργανα.
Άρθρο 3
Η παρούσα δήλωση προθέσεως απευθύνεται στην Ιταλική Δημοκρατία.
Βρυξέλλες, 5 Μαρτίου 1993.

Labels: 1
3
6
18
15